b'\n_START_ARTICLE_\nGeneralporo\xc4\x8dnik (Pakistan)\n_START_PARAGRAPH_\nGeneralporo\xc4\x8dnik (angle\xc5\xa1ko Lieutenant General) je generalski voja\xc5\xa1ki \xc4\x8din (trozvezdni) Pakistanske kopenske vojske, ki v sklopu Natovega standarda STANAG 2116 sodi v razred OF-8. \xc4\x8cin je bil neposredno prevzet po istem britanskem \xc4\x8dinu, pri \xc4\x8demer so zamenjali krono s polmescem z zvezdo in tudi preoblikovali zvezdo._NEWLINE_Nadrejen je \xc4\x8dinu generalmajor in podrejen \xc4\x8dinu generala. Enakovreden je \xc4\x8dinu zra\xc4\x8dnega mar\xc5\xa1ala Pakistanskega vojnega letalstva, \xc4\x8dinu viceadmirala Pakistanske vojne mornarice in \xc4\x8dinu/polo\xc5\xbeaju generalnega direktorja Pakistanske obalne stra\xc5\xbee._NEWLINE_Oznaka \xc4\x8dina je sestavljena iz prekri\xc5\xbeane sablje z generalsko palico in polmeseca s peterokrako zvezdo, ki je pritrjena na epoleto; v primerjavi z ni\xc5\xbejimi \xc4\x8dini, ki imajo na epoleti \xc5\xa1e oznako rodova oz. slu\xc5\xbebe kopenske vojske ter na dnu epolete tudi prepleteno vrvico \xc5\xa1krlatno-pakistansko zelene-\xc5\xa1krlatne barve, ima epolete le oznako \xc4\x8dina.'